# **ELTE TTK HÖK KüldöttgyűlésFetter Dávid, Informatikus2015.02.07 – 2015.03.06**

## Műszaki információk:

A legutóbbi küldöttgyűlés óta nem történt változás az informatikai parkban.

## Szoftverek, hardverek:

Az elmúlt időszakban több probléma volt a távoli ébresztéssel és a távoli asztal eléréssel. A problémát Saáry Ákos főszerkesztő (wake on lan) és Miklós-Kovács Janka szociális elnökhelyettes (remote control) jelentette. A hibát a hozzáférést szabályozó program frissítése okozta. Sajnálatos módon a régebbi verziójú programok nem képesek az újakat kezelni, ezért frissítést kellett végrehajtani mindegyik számítógépen. [[TeamViewer](http://teamviewer.com) 9-ről 10-esre váltottunk].

## Levelezés:

A küldöttgyűlés óta több cím átruházása is lezajlott. Először is a Földrajz-, Földtudományi Szakterületi Koordinátor e-mail címe került Réthy Miklós Andráshoz. Ezután a Biológia Szakterületi Koordinátor elérhetőségét csatoltuk személyemhez (a Biológia Szakterületi Bizottság megválasztott Bizottsági elnöknek), majd végső soron a Hallgatói Önkormányzat Titkárjának lemondása következtében a címe Kovács Fanni Elnökhöz, illetve Őri Bálint és Rádl Attila Ellenőrző Bizottsági tagokhoz került.

Elkészítettem a Hallgatói Alapítvány üzemELTEtés címét, amelyet Csutka Boglárka Gazdasági irodavezetőhöz irányítottam.

## Levelezési listák:

Az elmúlt időszakban folytatódott az Info lista üzemeltetése Márton Ákos Kommunikációs biztos közreműködésével. Sajnos ezzel is vannak problémák, fennakadások. Nem érkezik meg időben minden címzetthez, ezáltal elveszti funkcióját, de felvettem a kapcsolatot az illetékesekkel.

A Biológia Szakterületi Bizottsági „tisztségemmel” rengeteg lista üzemeltetése hullott a fejemre, sajnos ezekkel még nem sikerült teljes mértékben megbarátkoznom, de a kéréseket teljesítettem és a megfelelő üzeneteket kiküldtem a különböző fórumokra.

## Weboldalak:

A [ttkhok.elte.hu](http://ttkhok.elte.hu) oldalon több dolgom is volt, például jogosultságok átruházása, űrlapok létrehozása, emlékeztetők feltöltése stb. 2015.03.06-án Kovács Fanni elnök kérésére a mentorkoncepciót is frissítettem, amely valamilyen oknál fogva csak a Török Mátyás Mentorkoordinátor keze alatt működő [mentor.elte.hu](http://mentor.elte.hu) oldalra került fel. A [Re:kérdőív](http://ttkhok.elte.hu/re-kerdoiv-part-i)et Kovács Fanninak segítettem feltölteni (a segítségem kimerült az ötletadásban [hogy hírként legyen feltöltve]) az oldalra. Csonka Diána tanulmányi elnökhelyettes kérésre elkészítettem a [Kar kiváló oktatója](http://ttkhok.elte.hu/kar-kivalo-oktatoja) űrlapot.

Az érettségi felkészítő oldalán (felkeszito.elte.hu) Irimi Alexandra Oktatásszervező és ügyfélszolgálati munkatárs megkért, hogy csináljak egy rendes [órarend](http://felkeszito.elte.hu/?q=tanev-idobeosztasa)i beosztást. Ez meg is történt.

## Egyéb:

Mint korábban kifejtettem, mint SzaB elnök, több ülést is tartottam. Ezekről az [emlékeztetőt](http://ttkhok.elte.hu/bioszab-2015) kiküldtem a megfelelő listára, feltöltöttem a csoportba és a Hallgatói Önkormányzat oldalára.

Részt vettem a kémia, illetve a földrajz-, földtudomány szakterületi bizottság ülésein, és tanácskozási joggal több pontban is beszélgettem az ülés tagjaival.

Török Mátyás felkért, hogy vállaljam a Biológus mentorjelöltek vezetését a mentorkiránduláson, ami 2015.03.07-én esedékes. A feladatot vállaltam, és ennek fényében ott leszek a kiránduláson.

Horváth Tamás Gazdasági elnökhelyettesnek segítve elintéztük a két Hallgatói iroda felfrissítését. 2015 márciusának első hetében megtörtént az [Északi Hallgatói Iroda](http://ttkhok.elte.hu/hallgatoiiroda) szépítő festése. Tóth Róza Irodavezető és csapata a festés időszakára a folyosóra költöztette az irodát, majd a festők távozása után visszapakoltak. Ebben a folyamatban sajnos tanulmányi ügyek miatt nem tudtam részt venni.

A [Tétékás Nyúz](http://nyuz.elte.hu) részére Saáry Ákos főszerkesztővel egy ötletet kezdtünk megvalósítani. A projekt célja, hogy a megfejtéseket ne e-mailben kelljen majd elküldeni, hanem a készülőben lévő nyuz.elte.hu-n keresztül lehessen leadni. Ebben szeretném kikérni a képviselők véleményét: számukra mi a kedvezőbb? E-mailt küldeni vagy egy űrlapot kitölteni a megfejtéssel. A válaszokat a beszámolóm véleményezésekor várom ☺. [Szóval aki elolvassa a beszámolómat, az adja a tudtomra, hogy mit gondol erről]

A korábban elkezdett leltárprogram sajnos megakadt annak köszönhetően, hogy még nem tudom, hogy dolgozzak fel három tömböt egyszerre. Csak elijesztésképpen: $\_POST[’id’], $\_POST[’quantity’] és $\_POST[’original’]. Ez a három tömb tartalmazza a megfelelő adatokat, amelyeket feldolgozva lehet adatbázisba írni az információkat. Amint rájövök a megoldásra, pár perc alatt éles lesz a program.

Fáki Anna Matematika Szakterületi Koordinátorral, Horváth Tamással és karöltve kitakarítottuk a Déli Tárgyalót. Az akciónak hála már több ülés is zajlott az említett helységben. A probléma, hogy rengeteg rekesz van bent, amelyek a helyet foglalják. Ezeket kéne valahogyan a megfelelő helyre elszállítani. Amennyiben valamelyik képviselő úgy érzi, hogy képes orvosolni valahogy a helyzetet, kérem vegye fel a kapcsolatot Horváth Tamással vagy velem.

Horváth Tamás és Saáry Ákos segítségével több szekrényt is kipakoltunk a Déli Hallgatói Irodában és ennek tárgyalójában. Ennek köszönhetően rengeteg hely felszabadult, melynek következtében az alakuló küldöttgyűlés után valószínűleg új kiosztások lépnek életbe.

Ezen kívül a napi rutinfeladatokat elvégeztem: felhasználók informálása, a ttkhok.elte.hu weboldal rendszeres frissítése, számítógépek karbantartása, néha kábelhuzigálás és egyéb problémák megoldása. Ezúton szeretném megköszönni mindazon tisztségviselőnek és képviselőnek a munkáját, akik segítettek abban, hogy a ttkhok.elte.hu weboldal mindig az aktuális adatokat és a legfrissebb híreket tartalmazza.

***Fetter Dávid***

***TTK HÖK Informatikus***

[***informatikus@ttkhok.elte.hu***](file:///C%3A%5CUsers%5CFetti%5CDesktop%5Cinformatikus%40ttkhok.elte.hu)